open-index/open-wikipedia-markdown huggingface dataset:
தொலைக்காட்சி என் (டிவிஎன்)

**டிவிஎன்** என்பது தென் கொரியா நாட்டு கொரிய மொழிப் பொழுதுபோக்குத் தொலைக்காட்சி அலைவரிசையாகும். இந்த அலைவரிசை 9 அக்டோபர் 2006 ஆம் ஆண்டு சி.ஜே.என்.எம் சி.ஜே இ & எம் என்ற நிறுவனத்தால் ஆரம்பிக்கப்பட்டது. இந்த தொலைக்காட்சியில் தொடர்கள், செய்திகள், விளையாட்டு மற்றும் பொழுது போக்கு நிகழ்ச்சிகள் ஒளிபரப்புச் செய்யப்பட்டு வருகின்றதன.

## மேற்கோள்கள்

## வெளி இணைப்புகள்
*  

பகுப்பு:தென் கொரியாவில் உள்ள தொலைக்காட்சி அலைவரிசைகள்
பகுப்பு:கொரிய மொழி தொலைக்காட்சி நிலையங்கள்
பகுப்பு:2006 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
ஜோக்கர் (2019 திரைப்படம்)

***ஜோக்கர் (ஆங்கிலம்: Joker)*** 2019 ஆம் ஆண்டில் வெளிவந்த ஐக்கிய அமெரிக்கத் திரில்லர் திரைப்படமாகும். இத்திரைப்படத்தினை டாட் பிலிப்சு எழுதி இயக்கியுள்ளார். டிசி காமிக்ஸ் கதாப்பாத்திரங்களைக் கொண்டு இத்திரைப்படம் எழுதி எடுக்கப்பட்டுள்ளது. ஜோக்குவின் பீனிக்சு, ரொபேர்ட் டி நீரோ, சாசி பீட்சு, பிராசெஸ் கான்ராய், பிரெட் கல்லன், கிளென் பிலெஷ்சியர், பில் கேம்ப், ஷியா விகம், மற்றும் மார் மேரன் ஆகியோர் நடித்துள்ளனர். இத்திரைப்படம் வார்னர் புரோஸ். பிக்சர்சு, டிசி பிலிம்சு, மற்றும் ஜாயிண்டு எபர்டு ஆகிய தயாரிப்பு நிறுவனங்களால் தயாரிக்கப்பட்டது.

2016 ஆம் ஆண்டில் இத்திரைப்படத்தினை டாட் பிலிப்சு உருவாக்க ஆரம்பித்தார். மார்ட்டின் ஸ்கோர்செசியின் *டாக்சி டிரைவர்* மற்றும் *த கிங் ஆஃப் காமெடி* ஆகிய திரைப்படங்களின் தாக்கம் பெரிதும் இருக்கிறது. இத்திரைப்படம் நியூயார்க்கு நகரம், செர்சி நகரம், மற்றும் நுவார்க் ஆகிய இடங்களில் படமாக்கப்பட்டது. பேட்மேன் திரைப்பட வரலாற்றில் முதன்முறையாக இத்திரைப்படத்திற்கு ஆர்-மதிப்பிடப்பட்டது (பெரியவர்கள் மட்டும் பார்க்கலாம்).

*ஜோக்கர்* ஆகத்து 31, 2019 அன்று வெனிசு திரைப்படத் திருவிழாவில் வெளியிடப்பட்டது. அங்கு *தங்கச் சிங்கம்* விருதினை வென்றது. பின்னர் ஐக்கிய அமெரிக்காவில் அக்டோபர் 4, 2019 அன்று வெளியானது. விமர்சகர்களை இத்திரைப்படம் இரண்டாக பிரித்தது. பீனிக்சின் நடிப்பும் திரைப்படத்தின் இசையும் பெரிதும் பாராட்டப்பட்டது. ஆனால் இத்திரைப்படத்தின் கருமை தொனியும், வன்முறையை போற்றும் காட்சிகளும் பெரிதும் விமர்சனம் செய்யப்பட்டன. *[[த டார்க் நைட் ரைசஸ்]]* திரையிடப்பட்ட போது 2012 அவுரோரா துப்பாக்கிச் சூடு நிகழ்ந்த திரையரங்கம் இத்திரைப்படத்தினை காட்சியிட மறுத்தது. இவற்றை மீறி பல வருவாய் சாதனைகளை ஈட்டியது. ஒரு பில்லியன் ஐக்கிய அமெரிக்க டாலர்கள் வருவாயினை ஈட்டி, இம்மைற்கல்லினை தாண்டிய முதல் ஆர்-மதிப்பிடப்பட்ட திரைப்படம் என்ற பெருமையினைப் பெற்றது. 2019 இல் வெளிவந்த திரைப்படங்களின் வருவாய் பட்டியலில் ஆறாவது இடத்தினைப் பெற்றது. மேலும், அதிக வசூல் செய்த உலக திரைப்படங்களின் பட்டியலில் 31 ஆம் இடத்தினைப் பிடித்தது.

*ஜோக்கர்* பல்வேறு விருதுகளை வென்றது. 92ஆவது அகாதமி விருதுகள் விழாவில் இத்திரைப்படம் 11 பரிந்துரைகளைப் பெற்றது. அவற்றில் இரண்டினை வென்றது - சிறந்த நடிகர் - ஜோக்குவின் பீனிக்சிற்கும் மற்றும் சிறந்த இசை - ஹில்துர் குட்னடொட்டிர்கும். பீனிக்சு மற்றும் குட்னடொட்டிர் கோல்டன் குளோப் விருது மற்றும் பிரித்தானிய அகாடமி திரைப்பட விருதுகள் ஆகியவற்றினையும் வென்றனர். ஜோக்கராக நடித்த நடிகருக்கு வழங்கப்படும் இரண்டாவது அகாதமி விருதாகும். முன்னர் 2009 இல் த டார்க் நைட் திரைப்படத்தில் ஜோக்கராக நடித்ததற்கு ஹீத் லெட்ஜர் அகாதமி விருதினை வென்றார்.

## குறிப்புகள்

## மேற்கோள்கள்

## வெளியிணைப்புகள்

* 
* 
* 
* 
* 

பகுப்பு:2019 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:கொலையாளி பற்றிய திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
91ஆவது அகாதமி விருதுகள்

**91ஆவது அகாதமி விருதுகள்** வழங்கும் விழா கலிபோர்னியா, லாஸ் ஏஞ்சலஸ் நகரில் 2019 பிப்ரவரி 24 ஆம் தேதி டால்பி அரங்கத்தில் நடைபெற்றது. 2018 ஆம் ஆண்டு வெளிவந்த திரைப்படங்களுக்கு, இருபத்தி நான்கு பிரிவுகளில், வழங்கப்படும் இவ்விருதுகளில் சிறந்த திரைப்படமாக *[[கிறீன் புக் (திரைப்படம்)|கிறீன் புக்]]* திரைப்படம் தேர்வு செய்யப்பட்டது.
## தேர்வு மற்றும் பரிந்துரை
### விருதுகள்

## ''நினைவஞ்சலி''
50 கலைஞர்களுக்கு நினைவஞ்சலி செலுத்தப்பட்டது. குறிப்பிடத்தக்கவர்களில் சில:

* பெர்னார்டோ பெர்டோலூசி – தயாரிப்பாளர், எழுத்தாளர்
* ஸ்டான் லீ – காமிக் எழுத்தாளர், தயாரிப்பாளர்

## மேற்கோள்கள்

## வெளியிணைப்புகள்

**இணையதளங்கள்**
* 
* 
* 91st Annual Academy Awards of Merit for Achievements During 2018  91st Oscars Rules
* Oscar's Channel at யூடியூப் (run by the Academy of Motion Picture Arts and Sciences)

**செய்திகள்**
* Oscars 2018 at BBC News
* Oscars 2019 at *[[தி கார்டியன்]]*

பகுப்பு:அகாதமி விருதுகள்
உயிர் உள்ளவரை காதல்

**உயிர் உள்ளவரை காதல்** (Hello Guru Prema Kosame) இது 2018 ஆம் ஆண்டு வெளிவந்த ஒரு தெலுங்கு மொழி திரைப்படத்தின் தமிழ் பதிப்பாகும். இப்படத்தில் ராம் போதினேனி, அனுபமா பரமேசுவரன், பிரணிதா சுபாஷ், பிரகாஷ் ராஜ் போன்றோர் நடித்துள்ளனர்.

## மேற்கோள்கள்

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவி ஸ்ரீ பிரசாத் இசையமைத்த திரைப்படங்கள்
உபசனா ஆர். சி

**உபசனா ஆர். சி** என்பவர் தமிழ்த் திரைப்பட நடிகை ஆவார். இவர் எண்பத்தெட்டு என்ற திரைப்படத்தின் மூலம் தமிழில் அறிமுகமானார். இவரது இயற்பெயர் உபசனா ராய் என்பதாகும். 

### வாழ்க்கை வரலாறு
இவர் குஜராத்தைச் சேர்ந்தவர். பெங்களூரில் உள்ள கல்லூரியில் மென்பொருள் பொறியியல் படித்தவர். 

### படங்கள்
* பிரம்மா.காம் 
* கருத்துக்களை பதிவு செய்
* டிராபிக் ராமசாமி
* எண்பத்தெட்டு

### தொலைக்காட்சி
1) வில்லா டு வில்லேஜ் - விஜய் தொலைக்காட்சி 


### ஆதாரங்கள்


பகுப்பு:தமிழ்த் திரைப்பட நடிகைகள்
போர்டு எதிர் பெராரி

***போர்டு எதிர் பெராரி (ஆங்கிலம்: Ford v Ferrari)*** (ஐரோப்பாவில் ***லெ மான்சு '66***) 2019 இல் வெளிவந்த அமெரிக்க விளையாட்டு நாடகத் திரைப்படம் ஆகும். மேட் டாமன், கிரிஸ்டியன் பேல், ஜோன் பெர்ந்தல், கெயிடியோனா பால்பி, டிரேசி லேட்சு, ஜோஷ் லுகாஸ், நோவா ஜூப், ரெர்னோ ஜிரோன், மற்றும் ரே மெக்கின்னன் ஆகியோர் நடித்துள்ளனர்

## மேற்கோள்கள்

## வெளியிணைப்புகள்

* 
* 

பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:20 ஆம் நூற்றாண்டு பாக்ஸ் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:கலிபோர்னியாவில் படமாக்கப்பட்ட திரைப்படங்கள்
சாம் மெண்டெசு

**சர் சாமுவேல் அலெக்சாண்டர் மெண்டெசு (ஆங்கிலம்: Sir Samuel Alexander Mendes)** (பிறப்பு: 1 ஆகத்து 1965) ஒரு ஆங்கில திரைப்படத் தயாரிப்பாளர், இயக்குநர் மற்றும் எழுத்தாளர் ஆவார்.

## திரைப்படங்கள்

## மேற்கோள்கள்

## வெளியிணைப்புகள்

* 
* 
* The Observer Interview 14 திசம்பர் 2008
* Brandon Kosters interview 2 சூன் 2009
* Charlie Rose interview 5 சூன் 2009

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:ஆங்கிலேயத் திரைப்பட இயக்குநர்கள்
சுமிதா இராஜன்

**சுமிதா இராஜன்** **(Smitha Rajan)** (பிறப்பு 1969) கேரளாவைச் சேர்ந்த ஒரு மோகினியாட்டம் கலைஞர் ஆவார்,  இவர், புகழ்பெற்ற இந்திய பாரம்பரிய நடன நடன இணைகளான பத்மசிறீ கலாமண்டலம் கிருட்டிணன் நாயர் மற்றும் கலாமண்டலம் கல்யாணிகுட்டி அம்மா ஆகியோரின் பேத்தியாவார். இவரின் தாயார் சிறீதேவி ராஜன் ஒரு பிரபலமான மோகினியாட்டம் குரு மற்றும் சுமிதாவின் ஆசிரியரும் ஆவார். இவரின் தந்தை மறைந்த டி.ஆர்.ராஜப்பன் ஆவார்.

## சுய விவரம்
### இளமைப்பருவம்
சுமிதா இராஜன் கொச்சியில் இருந்து திரிபுனிதுராவில் உள்ள தனது தாய்வழி தாத்தாவின் இல்லத்தில் நடனப் பயிற்சியைத் தொடங்கினார். நடனம் மற்றும் இசையின் சரியான சூழ்நிலையால் வளர்ந்தமையால்  சுமிதாவின் இளம் வயதில் நடனம் கற்றுக்கொள்வது அவரது தாய்மொழியில் பேசக் கற்றுக்கொள்வது போலவே இயல்பான ஒன்றாக அமைந்தது. சுமிதாவின் அத்தை, காலா விஜயன் (மோகினியாட்டத்திற்கான சங்க நாடக அகாதமி விருதைப் பெற்றவர்) இளம் சுமிதாவின் திறமையைப் பார்த்த முதல் நபர் ஆவார்.  திரிபுனிதுராவில் உள்ள தனது பெரிய பெற்றோரின் நிறுவனமான கேரள கலாலயத்தில் ஒரு பயிற்சி வகுப்பின் போது, இவரது அத்தை இளம் வயதிலேயே, சுமிதா மூத்த மாணவர்களுடன் ஒரு முழு சோல்கெட்டு பயிற்சி செய்யும் (ஒரு பொதுவான மோகினியாட்டம் திறனாய்வில் முதல் உருப்படி) நிகழ்ச்சியைக் கண்டார். அப்போதிருந்து குரு கலா விஜயன் இவருக்கு பரதநாட்டியத்தில் பயிற்சி அளிக்கத் தொடங்கினார், சுமிதா தனது 4வது வயதில் பரதநாட்டியத்தில் தனது அரங்கேற்றத்தை செய்தார்.

இவரின் தாயார் குரு சிறீதேவி இராஜன், சுமிதாவுக்கு மோகினியாட்டத்தில் தனது ஆரம்ப பாடங்களைக் கற்றுக் கொடுத்தார்.  மேலும் சுமிதா தனது 6ஆம் வயதில் மோகினியாட்டத்தில் தனது அரங்கேற்றத்தை நிகழ்த்தினார். பின்னர் இவர் , மோகினியாட்டத்தில் பரவலாக அறியபட்ட இவரின் பாட்டியிடமிருந்து மோகினியாட்டத்தில் தேர்ச்சி பெற்றார். இவரது பெரிய தந்தை குரு கலாமண்டலம் கிருஷ்ணன் நாயர் இவருக்கு கதகளியை கற்றுக் கொடுத்தார்; மற்றும் அவரது முக அபினயாவை (முகபாவனைகள்) நன்றாக வடிவமைத்தார்.  பேராசிரியர் கல்யாணசுந்தரத்தின் கீழ் சுமிதா பாரம்பரிய கர்நாடக இசையில் பயிற்சியும் பெற்றுள்ளார். 1983 ஆம் ஆண்டு முதல் 14 வயதில் கேரள கலாலயம் என்ற தாய் நிறுவனத்தில் கற்பித்த இவர் 1990 வரை அந்தப் பணியைத் தொடர்ந்தார். 
### தொழில்
இவர் தனது 12வது வயதில் தொழில்முறை நடனக் கலைஞராக மாறினார். 1980 ஆம் ஆண்டில் மோகினியாட்டத்தை பிரபலப்படுத்தும் நோக்கில் தனது பெரியம்மா, இவரது தாய் மற்றும் இவரது அத்தை ஆகியோருடன் இந்தியா மற்றும் வெளிநாடுகளில் ஏராளமான இடங்களுக்குச் சென்றார். 1979 முதல் 1992 வரை கேரள கலாலயத்தின் முன்னணி நடிகையாக இருந்தார்.  இன்றைய பல மோகினியாட்டம் கலைஞர்களுக்கு மோகினியாட்டத்தை கற்பிப்பதில் இவர் தனது தாய், பாட்டி மற்றும் அவரது அத்தைக்கு உதவியுள்ளார். இவர் தனது பாட்டியின் போதனைகளின் முழுமையான சாராம்சமாக மோகினியாட்டம் துறையில் அங்கீகரிக்கப்படுகிறார், மேலும் கலாமண்டலம் கல்யாணிகுட்டி அம்மா கலாமண்டலத்தில் உள்ள போதனைகளிலிருந்து மேம்படுத்தப்பட்டு பிரபலப்படுத்திய மோகினியாட்டம் பாணியின் முதன்மை மாணவராகவும், நடிகராகவும் கருதப்படுகிறார்.

### நடன பயிற்சி நிறுவனம்
இன்று, சுமிதா தனது குடும்பத்தினருடன் மிசௌரியின் செயின்ட் லூயிஸில் வசித்து வருகிறார், குரு சிறீதேவி இராஜன் கொச்சியில் தொடங்கிய கேரள கலாலய நிறுவனத்தின் ஒரு கிளையாக நிருத்யக்ஷேத்ரா "டெம்பிள் ஆப் டான்ஸ்"  என்ற நிறுவனத்தை நடத்தி வருகிறார்.

## குறிப்புகள்

பகுப்பு:பரதநாட்டியக் கலைஞர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:கேரள சங்கீத நாடக அகாதமி விருது பெற்றவர்கள்
விமலாக்கா

**அருணோதயா விமலா** (பிறப்பு 1964), விமலாக்க என்று அழைக்கப்படும் (  ) இவர் ஒரு தெலுங்கு பாலேடர் மற்றும் சமூக ஆர்வலர். அவரது நாட்டுப்புற குழு அருணோதய சமஸ்கிருத சமாக்கியா (ஏ.சி.எஃப்) என்று அழைக்கப்படுகிறது. தெலுங்கானா மாநிலத்தை உருவாக்குவதற்கான கூட்டு நடவடிக்கைக் குழுவிற்கும் அவர் தலைமை தாங்குகிறார். 

## ஆரம்ப கால வாழ்க்கை
விமலாக்கா நல்கொண்டா மாவட்டத்தில் உள்ள அலர் கிராமத்தில் நர்சம்மா மற்றும் தெலுங்கானா கிளர்ச்சியில் பங்கேற்ற தெலுங்கானா புரட்சியாளரான பந்துரு நர்சிமையா ஆகியோருக்கு பிறந்தார். இவர் குர்மா சமூகத்தைச் சேர்ந்தவர் . அவர் ஐந்து குழந்தைகளில் இளையவர். அவர் தனது பட்டப்படிப்பை போங்கீரில் முடித்தவர்.

## சான்றுகள்

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:தெலங்காணா நபர்கள்
விண்டோஸ் இன்சைடர்

விண்டோஸ் இன்சைடர் (ஆங்கிலம்: Windows Insider) என்பது மைக்ரோசாப்ட் உருவாக்கிய ஒரு மென்பொருள் சோதனை திட்டம் ஆகும். விண்டோஸ் 10 இன் சொல்லும் உரிமத்தை வைத்திருபவர்கள் இலவசமாக விண்டோசின் முன்னோட்ட பதிப்புகளைப் பெறலாம். இந்தத் திட்டத்திருக்கு முன்பு மென்பொருள் டெவலப்பர்களால் மட்டுமே முன்னோட்ட பதிப்புகளைப் பெற முடிந்தது.

இது விண்டோஸ் 10 உடன் செப்டம்பர் 30, 2014 அன்று அறிவிக்கப்பட்டது. செப்டம்பர் 2015 க்குள் 70 லட்சம் மக்கள் விண்டோஸ் இன்சைடரில் கலந்து கொண்டனர். விண்டோஸ் 10 வெளியீட்டுக்கு பிறகும் விண்டோஸ் இன்சைடர் இருக்கும் என்று மைக்ரோசாப்ட் அறிவித்தது.

## மேற்கோள்கள்


பகுப்பு:மைக்ரோசாப்ட் விண்டோசு
ஜீ திரை

**ஜீ திரை** என்பது ஜீ என்டர்டெயின்மென்ட் எண்டர்பிரைசஸ் நிறுவனத்தால் சனவரி 19, 2020 ஆம் ஆண்டு ஆரம்பிக்கப்பட்ட 24 மணி நேர திரைப்பட கட்டணத் தொலைக்காட்சி சேவை ஆகும். இது தென் இந்தியாவில் 6 வது ஜீ தொலைக்காட்சி அலைவரிசையும்  மற்றும் ஜீ சினிமாலு திரைப்படத்திற்கு அடுத்த படியாக இரண்டாவது திரைப்பட அலைவரிசையும் ஆகும். இந்த தொலைக்காட்சியில் வருடத்திற்கு 400 க்கும் மேற்பட்ட திரைப்படங்களை ஒளிபரப்ப முடிவு செய்யப்பட்டுள்ளது.

## தொடக்கம்
இந்தத் தொலைக்காட்சி 19 சனவரி 2020 அன்று தொடங்கப்பட்டது. நடிகர் கமல்ஹாசன் அவர்களால் *ஜீ சினி அவார்ட்ஸ்* (2020) நிகழ்ச்சியில் அறிமுகப்படுத்தப்பட்டது.

## நிகழ்ச்சிகள்
### திங்கள் முதல் ஞாயிறு வரை, தினமும் திரைப்படங்கள்
;நேரம்:
*காலை 7 மணிக்கு
*காலை 10 மணிக்கு
*மதியம் 1 மணிக்கு
*மாலை 4 மணிக்கு
*இரவு 7 மணிக்கு
*இரவு 10:30 மணிக்கு

## மேற்கோள்கள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ திரை யூ ட்யுப்

பகுப்பு:2020 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
திரை
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:திரைப்பட அலைவரிசைகள்
தி ஐரிஷ்மேன்

***தி ஐரிஷ்மேன் (ஆங்கிலம்: The Irishman)*** 2019 ஆம் ஆண்டில் வெளிவந்த ஒரு அமெரிக்க குற்றவியல் திரைப்படமாகும். மார்ட்டின் ஸ்கோர்செசி ஆல் இயக்கப்பட்டது. ரொபேர்ட் டி நீரோ, அல் பசீனோ, ஜோ பெசுகி, ரே ரொமானோ, அண்ணா பகுய்ன் ஆகியோர் இத்திரைப்படத்தில் நடித்துள்ளனர். இத்திரைப்படம் நெற்ஃபிளிக்சு இல் வெளியிடப்பட்டது

## மேற்கோள்கள்
 
## வெளியிணைப்புகள்

* 
* 
* 
* 

பகுப்பு:2019 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:நெற்ஃபிளிக்சு அசல் திரைப்படங்கள்
தாரோஜி எர்ரம்மா

**தாரோஜி எர்ரம்மா**, பேர்பெற்ற புர்ரகதை (1930-12 ஆகஸ்ட் 2014) என அறியப்படும் ஒரு நாட்டார் வழக்காற்றியல் பாடகர், நடிகை. **புர்ரகதை** என்பது தென்னிந்தியாவில் உள்ள ஒரு நாட்டுப்புற காவிய கதை கலை வடிவம்  அவருக்கு 1999இல் இராஜ்யோத்ஸவ பிரசஸ்தி உட்பட பல விருதுகள் வழங்கப்பட்டன.

## வாழ்க்கை
**எர்ரம்மா** அரை நாடோடி படுகா சனகம்மா என்னும் ஒரு பட்டியல் பழங்குடி சமுகத்தினைச் சார்ந்தவர். இவர் 1930ஆம் ஆண்டு பிறந்தார். இளம் பருவத்திலேயை தனது தந்தை லாலப்பாவிடமிருந்து புர்ரகதையைக் கற்றுக்கொண்டார். இவர் இந்த நாட்டுப்புற கலை வடிவத்தினை தனது குடும்பத்தினர், தன் சமூகத்தினருக்கும் கற்றுக்கொடுத்தார்.

இவரின் பங்களிப்புகளில் இவருடன் இவரது சகோதரி சிவம்மாவும், இவரது மைத்துனி பர்வதாமா ஆகியோர் தாள வாத்தியத்தில் கலந்து கொண்டனர், அதே நேரத்தில் எர்ரம்மா ஒரு கையால் ஒரு சரம் வாசிப்பதை வாசித்துக்கொண்டே மறுபுறம் மணியடிப்பார். இவர் போலியோ தடுப்பூசி குறித்த விழிப்புணர்வு பிரச்சாரங்களில் பங்கேற்றுள்ளார். 
இவர் ஆகஸ்ட் 12, 2014 அன்று கருநாடகாவின் பெல்லாரியில் இறந்தார். இவரது இறுதி சடங்குகள் பெல்லாரி மாவட்டத்தின் சந்தூர் வட்டத்தில் உள்ள இவரது சொந்த ஊரான தரோசியில் நிகழ்த்தப்பட்டன. 
## அங்கீகாரம்
தாரோஜி எர்ரம்மா 1999இல் இராஜ்யோத்சவ பிரச்சுதியையும் கர்நாடக அரசு நிறுவிய டாக்டர் பாபாசாகேப் அம்பேத்கர் விருதினையும் பெற்றுள்ளார்.  கலை நாட்டார் வழக்காற்றியல் சார்ந்து இவர் செய்த பங்களிப்புக்காக 2003ஆம் ஆண்டில் சந்தேசா கலை விருது இவருக்கு வழங்கப்பட்டது. அம்பி கன்னடப் பல்கலைக்கழகத்தின் பழங்குடி ஆய்வுகள் துறை, 2003இல் நாடோசா விருதை வழங்கினார்கள். பிரசார் பாரதி 2010இல் சிறந்த நாட்டுப்புற கலைஞர் விருதை வழங்யது. இவர் 2012இல் 2010ஆம் ஆண்டின் சனபாதா சிறீ என்னும் விருதினைப் பெற்றுள்ளார்.

அம்பி பல்கலைக்கழக மாணவர் எல். சரிகாதேவி, 2006ஆம் ஆண்டு எர்ர்ரமா குறித்த முனைவர் பட்ட ஆய்வேட்டினை எழுதியுள்ளார், இது எர்ரமாவையும் அவரது செயற்பாடுகளையும் மக்களுக்கு கொண்டு செல்ல உதவியது. இவரது சில நடிப்புகளை கன்னட பல்கலைக்கழகத்தின் பாரம்பரிய அறிவுத்துறை அறிஞர் சலவராசூ பதிவு செய்து வெளியிட்டுள்ளார்.

## குறிப்புகள்

பகுப்பு:2014 இறப்புகள்
பகுப்பு:1930 பிறப்புகள்
பகுப்பு:நாட்டார் இலக்கியம்
இதயா மகளிர் பொறியியல் கல்லூரி

**இதயா மகளிர் பொறியியல் கல்லூரி** (*Idhaya Engineering College for Women*) அண்ணா பல்கலைக்கழகத்தின் இணைவுபெற்றுள்ள மகளிர் தனியார் பொறியியல் கல்லூரிகளில் ஒன்று. இக்கல்லூரி கள்ளக்குறிச்சி மாவட்டம் சின்னசேலத்தில் செயல்பட்டு வருகின்றது.

## அறிமுகம்
இக்கல்லூரி 2001இல் தொடங்கப்பட்டது.புதுச்சேரியின் இம்மாக்குலேட் ஹார்ட் ஆஃப் மேரி சபையின் (FIHM) பிரான்சிஸ்கன் சகோதரிகள் அன்னும் கிறித்தவ அமைப்பின் சார்பில் இக்கல்லூரி செயல்பட்டு வருகின்றது.
## படிப்புகள்
இக்கல்லூரியில் பின்வரும் படிப்புகள் வழங்கப்பெற்று வருகின்றன.
*கணிப்பொறி அறிவியல், பொறியியலில் இளம் பொறியியல், பொறியியல் முதுவல்.
*மின்னணுவியல் பொறியியல் துறையின் சார்பில் இளம் பொறியியல், கணிப்பொறி அமைப்புகள் பொறியியல் முதுவல்.
*மின்னியல், மின்னணுப்பொறியியல் துறையில் பொறியியல் இளவல்.
தகவல் தொழிற்னுட்பப் பொறியியலில் இளவல்
## சான்றுகள்

பகுப்பு:அண்ணா பல்கலைக்கழக இணைவுக்கல்லூரிகள்
பகுப்பு:கள்ளக்குறிச்சி மாவட்டத்திலுள்ள பல்கலைக்கழங்களும் கல்லூரிகளும்
பகுப்பு:கள்ளக்குறிச்சி மாவட்டத்திலுள்ள மகளிர் பல்கலைக்கழகங்களும் கல்லூரிகளும்
ஆடம் டிரைவர்

**ஆடம் டக்ளசு டிரைவர் (ஆங்கிலம்: Adam Douglas Driver)** (பிறப்பு: நவம்பர் 19, 1983) ஒரு அமேரிக்க நடிகர் ஆவார். இவர் 2 அகாதமி விருது, 2 கோல்டன் குளோப் விருது, 2 பாப்தா விருது, 3 எம்மி விருது, மற்றும் 1 டோனி விருது ஆகிய விருதுகளுக்கு பரிந்துரை செய்யப்பட்டுள்ளார் அல்லது வென்றுள்ளார்.

## மேற்கோள்கள்

## வெளியிணைப்புகள்

* 
* 
* 
* 
* 
* 
* Adam Driver: Theatre Credits on Broadwayworld.com

பகுப்பு:1983 பிறப்புகள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
ஜோஜோ ராபிட்

***ஜோஜோ ராபிட் (ஆங்கிலம்: Jojo Rabbit)*** 2019 இல் வெளிவந்த ஒரு அமெரிக்க நகைச்சுவை நாடக திரைப்படமாகும். டைகா வைடிடியால் எழுதி இயக்கப்பட்டது.
## மேற்கோள்கள்

## வெளியிணைப்புகள்

* 
* 
* 

பகுப்பு:2019 திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
சௌகார்பேட்டை 8585

**சௌகார்பேட்டை (சவுகார்பேட்டை)** இந்தியாவின் சென்னையின் வடக்கு பகுதியில்  உள்ளது. சௌகார்பேட்டையில்  உள்ள  வீதிகள் மிகக் குறுகியதாக உள்ளன. இங்கு பழைமையான கட்டிடங்கள் அதிகம் காணப்படுகின்றன. கொண்ட நகரத்தின் பழமையான.  இது சென்னை நகரின் மிகப் பரபரப்பான வணிகப் நடைபெறும் பகுதியாகும். மொத்த வியாபாரப் பொருட்களான சீன இறக்குமதி பிளாஸ்டிக் பொம்மை பொருட்கள், அழகு சாதனப் பொருட்கள், தோல் பொருட்கள், துணிகள் போன்றவற்றிற்கான தமிழகத்தின்  மொத்த விற்பனை சந்தையாக சௌகார்பேட்டை விளங்குகிறது. இங்கு அமைந்துள்ளன.

## விளக்கம்
சௌகார்பேட்டையில் உள்ள பெரும்பாலான வீதிகள் குறுகலானவை, தங்கசாலை தெரு (மின்ட் வீதி)  போன்ற சில வீதிகள் விதிவிலக்காக சற்று பெரியவையாகவே உள்ளன. தெருக்களில் உள்ள கட்டிடங்கள் ஒன்றுக்கொன்று மிக நெருக்கமாக இருப்பதால் அக்கட்டிடங்கள் பொதுவான சுவரைப் பகிர்ந்து கொள்வது போல் இருக்கின்றன. இந்த நிலையானது இந்திய நகரங்களின் நெரிசலான வர்த்தக பஜாரில் பொதுவாகக் காணக்கூடியதே. பல பொருட்களுக்கான மொத்த சந்தைகளாக சௌகார்பேட்டையில் உள்ள நாராயண முதலி தெரு, கோவிந்தப்ப நாயக்கன் தெரு மற்றும் ரத்தன் பஜார் ஆகிய இடங்கள் உள்ளன. காசி செட்டி தெரு மற்றும் தங்கசாலை தெருவைச் சுற்றியுள்ள பகுதி ஷாப்பிங்கிற்கு பிரபலமானது, மேலும் வட இந்திய சாட் மற்றும் பிற சுவையான வகைகளைக் காணலாம். பட்னி பிளாசா மற்றும் நாயுடு பிளாசா ஆகியவை இப்பகுதியில் உள்ள பிரபலமான வணிக வளாகங்கள்.

சௌகார்பேட்டை முழுவதும் பெரும்பான்மை சமூகமாக வடஹிந்தியர்களான ராஜஸ்தானிகளும், குஜராத்திகளும், மராட்டியர்களு வாழ்ந்து கொண்டு வியாபாரம் செய்து வருகின்றனர். தெலுங்கர்களும் வாழ்ந்து வருகின்றனர். 

பகுப்பு:சென்னை சுற்றுப் பகுதிகள்
பகுப்பு:Coordinates on Wikidata
கம்பரி தேவி

**கம்பரி தேவி** (1922 - 8 ஜனவரி 2013) இமாச்சலப் பிரதேசத்தின் பிலாஸ்பூர் மாவட்டத்தைச் சேர்ந்த ஒரு மூத்த இந்திய நாட்டுப்புறப் பாடகர், நாட்டுப்புற கலைஞர் மற்றும் நடனக் கலைஞர் ஆவார்,  இமாச்சல பிரதேசத்தின் நாட்டுப்புறப் பண்பாட்டிற்கு அவர்  பங்களித்துள்ளார். 

ரவீந்திரநாத் தாகூரின் 150 வது பிறந்த நாளை முன்னிட்டு தாகூர் அகாடமி விருதினை (தாகூர் அகாடமி புருஸ்கர்) 2011இல்  சங்க நாடக அகாடமி அவருக்கு வழங்கியது. இந்தியா முழுவதும் உள்ள 100 கலைஞர்களுக்கு வழங்கப்பட்ட பங்களிப்புகளில் இவரும் ஒருவர்.    2001 ஆம் ஆண்டில் அவர் இமாச்சல அகாடமி ஆஃப் ஆர்ட்ஸிடமிருந்து விருதைப் பெற்றார். அவர் 8 ஜனவரி 2013 அன்று தனது 91ஆம் அகவையில் இறந்தார்.  

## வாழ்க்கை அனுபவங்கள்
இவர் 1922இல் இமாச்சல பிரதேசத்தின் பிலாசுபூர் மாவட்டத்தின் பாண்ட்லா கிராமத்தில் பிறந்தார். அவர் தனது 8ஆம் வயதில் நிகழ்ச்சியைத் தொடங்கினார். கிராமத்தின் மற்ற சிறுமிகளைப் போலவே அவர் சிறு வயதிலேயே திருமணம் செய்து கொண்டார். பாடுவதற்கும் நடனம் ஆடுவதற்கும்  சில கட்டுப்பாடுகள் இருப்பினும் இருப்பினும், நாட்டுப்புற நடிப்பில் அவதூறு இருந்தபோதிலும் அவர் தொடர்ந்து செயல்பட்டார். 

## வாழ்க்கை
அவருடைய சமூக களங்கத்தை மெதுவாக மறந்து பல்வேறு நிகழ்ச்சிக்கு அழைக்கத் தொடங்கியது. இறுதியில் அவர்  மிகவும் பேர் பெற்றார். அவளுடைய அவர் காதல் உருவமாக்கக் காணப்பட்டார். அவரது நடிப்பிற்காக மக்கள் தொலைதூரத்திலிருந்து ஒன்றுகூடத் தொடங்கினர். அவருடைய வருகை இல்லாமல் திருமண விழாக்களை மக்கள் விரும்பவில்லை. அவர் காலத்தின் இவர் ஒரு சிலை என்று கருதப்பட்டார். அவருடன் ஒரு டிரம்மர் மற்றும் ஒரு மல்யுத்த வீரர் (பிஸ்து உர்ஃப் பசந்தா பெஹ்ல்வான்) இருந்தார். அவர் தேவியின் ஒரு புராணக்கதையாக மாறினார். சட்டபூர்வமாக திருமணம் செய்து கொள்ளாத இந்த இணையர் பழமைவாத சமுதாயத்திலிருந்து பெரும் விரோதப் போக்கை எதிர்கொள்ள நேரிட்டது. அவளுடைய நடிப்பை அவர்களால் ரசிக்க முடிந்தவர்கள் ஆனால் அவருடைய தாராளவாத நடத்தையை ஏற்றுக்கொள்ள முடியவில்லை. பின்னர் தேவி தனது காதலை தியாகம் செய்தார். தேவியின் வேண்டுகோளின் பேரில், பசாந்தா பெஹ்ல்வான் பின்னர் மற்றொரு பெண்ணை மணந்து கொண்டார். 

அவர் தனது இறுதி வாழ்க்கை வரை தொடர்ந்து நடித்தார். அவருக்கு உடல்நிலை சரியில்லாமல் இருந்தது. ஆனால் அவரது வாழ்க்கையின் கடைசி நாட்களில் அவரது உடல்நலச்சிக்கல்களினால் அவர் நிகழ்ச்சிகளை நிறுத்தினார். 

## விருதுகள்
அவர் தனது துணிவான, பாடல் மற்றும் நடனப்பண்புகளின் வாயிலாகப் பல இதயங்களை வென்றார். 

* அவர் 2011 இல் சங்க நாடக அகாடமியால் தாகூர் அகாடமி விருதை (தாகூர் அகாடமி புருஸ்கர்) பெற்றார். 
* 2001 இல் ஹிமாச்சல் அகாடமி ஆஃப் ஆர்ட்ஸிலிருந்து சாதனை விருது. 

## குறிப்புகள்

பகுப்பு:2013 இறப்புகள்
பகுப்பு:1922 பிறப்புகள்
குருபுரம்

**கரியுகத்தில்** உள்ள ஸ்ரீ தத்தாத்ரேய தெய்வத்தின் முதல் அவதாரங்களாகக் (அவதாரங்கள்) கருதப்படும் ஸ்ரீபாத் ஸ்ரீ **வல்லபாவுடன்** தொடர்புடைய தூய இடம் **குருபுரம்**. இக்கிராமம் இந்தியாவின் தெலுங்கானா மற்றும் கருநாடக மாநிலங்களின் எல்லையில் கிருட்டிணா ஆற்றின் கரையில் அமைந்துள்ளது. இக்கிராமம் குருவாபூர், குருகட்டா, குருகாடி, வல்லபபுரம் என்றும் அழைக்கப்படுகிறது.

ஸ்ரீபாத் வல்லபா தனது வாழ்க்கையின் பெரும்பகுதி இங்கு தங்கியிருந்தார். குருபுரத்தின் மத இன்றியமையாமை *ஸ்ரீ குரு சரித்திரம், சிறீ தத்தாத்ரேயாவுடன் தொடர்புடைய பிற தூய நூல்களில் குறிப்பிடப்பட்டுள்ளது.* *ஸ்ரீபாத் வல்லபா இங்கு பல லீலாக்களை செய்தார்.* *குருச்சிரீதத்தைப் பொறுத்தவரை, குருபுரத்தைப் பார்வையிடும் மக்கள், எல்லா சிக்கல்களிலிருந்தும் விடுபட்டு ஆரோக்கியமான, வளமான வாழ்க்கையால் ஆசீர்வதிக்கப்படுவதாக நம்புகின்றனர்.*

## குறிப்புகள்

* http://shripadshrivallabha.com/index2.php?tg=ad அதிகாரப்பூர்வ வலைத்தளம்
* டாக்டர் பி.என். ஜோஷி எழுதிய *ஸ்ரீ தத்தாத்ரேயா த்யன்கோஷ்* (ஸ்ரீ தத்ததேயா தியான்கோஷ் பிரகாஷன், புனே, 2000). 
* டாக்டர் ஆர்.சி.தேரே (பத்மக்நாத பிரகாஷன், புனே) *எழுதிய தத்தா-சம்பிரத்யாச்சா இதிஹாஸ்* ( *தத்தா சம்பிரதாய வரலாறு* ). 
* *ஸ்ரீ பாத சரித்ரா- சங்கர் பட் (ஸ்ரீ மல்லடி டிஸ்கிதுலுவால் தெலுங்கு பதிப்பில் சமர்ப்பிக்கப்பட்டது)* 
* *[https://sites.google.com/site/sripadashrivallabha/ சங்சிப்த ஸ்ரீபாத ஸ்ரீவல்லபா சிருத்மருதம் பரயண கிரந்தம்] (திருமதி பிரசன்னா குமாரி தெலுங்கு [https://sites.google.com/site/sripadashrivallabha/ பதிப்பால்] சுருக்கப்பட்டது)* 
* *ஸ்ரீபாதா ஸ்ரீ வல்லப வலைத்தளம் - www.sripadavallabha.org* 
* *ஸ்ரீபாத வல்லபா அற்புதங்கள் - www.sripadavallabhamiracles.com*

பகுப்பு:இந்து பெண் தெய்வங்கள்
லிட்டில் வுமன் (2019 திரைப்படம்)

***லிட்டில் வுமன் (ஆங்கிலம்: Little Women)*** 2019 ஆம் ஆண்டில் வெளிவந்த அமெரிக்க வரலாற்று நாடகத் திரைப்படமாகும். கிரெட்டா கெர்விக் ஆல் இத்திரைப்படம் இயக்கப்பட்டது. இத்திரைப்படத்தில் சவொயிர்ஸ் ரோனன், எம்மா வாட்சன், புளாரன்சு புக், எலிசா சிகான்லென், லாரா டெம், டிமொதி சாலமேட், மெரில் ஸ்ட்ரீப், டிரேசி லெட்சு, பாப் ஓடன்கிர்க், சேம்சு நார்டன், லூயி கேர்ரல், மற்றும் கிறிசு கூப்பர் ஆகியோர் நடித்துள்ளனர்
## மேற்கோள்கள்

## வெளியிணைப்புகள்
* 

பகுப்பு:2019 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பாரசைட்டு (2019 திரைப்படம்)

**பாரசைட்டு** (*Parasite*, ) 2019 ஆம் ஆண்டில் வெளிவந்த ஒரு தென்கொரிய நாடகத் திரைப்படமாகும். இத்திரைப்படம் பாங் சூன்-ஹோவினால் இயக்கப்பட்டது. இத்திரைப்படத்தில் ஒரு ஏழைக் குடும்பம் பணக்கார குடும்பம் ஒன்றை திட்டமிட்டு ஏமாற்றுகிறார்கள். 21 மே 2019 அன்று, 2019 கான் திரைப்பட விழாவில் இத்திரைப்படம் வெளியிடப்பட்டது. சிறிது காலத்திலேயே உலகப்புகழ் பெற்றது.

இத்திரைப்படம் 92ஆவது அகாதமி விருதுகள் விழாவில் நான்கு விருதுகளை வென்றது. அவை, சிறந்த திரைப்படம், சிறந்த இயக்குநர், சிறந்த திரைக்கதை - அசல் மற்றும் சிறந்த சர்வதேசத் திரைப்படம். அகாதமி விருதுகளை வென்ற முதல் தென்கொரியத் திரைப்படமாகும். ஆங்கிலம்-அல்லாத திரைப்படம் சிறந்த திரைப்படத்திற்கான அகாதமி விருதினை வென்ற முதல் திரைப்படமும் இதுவே.

## மேற்கோள்கள்

## வெளி இணைப்புகள்
* 
* 
* 
* 
* 
*  
* 
* 
* 

பகுப்பு:2019 கொரியன் திரைப்படங்கள்
பகுப்பு:கொரிய மொழித் திரைப்படங்கள்
பகுப்பு:தங்கப் பனை விருது பெற்ற திரைப்படங்கள்
பகுப்பு:தென் கொரியத் திரைப்படங்கள்
பகுப்பு:தென் கொரிய பரபரப்பூட்டும் திரைப்படங்கள்
பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
ஆடம் மெக்கே

**ஆடம் மெக்கே** () (பிறப்பு: ஏப்ரல் 17, 1968) என்பவர் அமெரிக்க நாட்டு நடிகர், திரைப்பட இயக்குநர், நகைச்சுவையாளர், திரைக்கதை ஆசிரியர்,  தயாரிப்பாளர் ஆவார். இவர் 1990 களில் என்பிசி தொலைக்காட்சியில் 'சாட்டர்டே நைட் லைவ்' என்ற நகைச்சுவை நிகழ்ச்சி மூலம் தனது திரைத்துறை வாழ்க்கையைத் தொடங்கினார். இந்த நிகழ்ச்சியில் இரண்டு பருவங்களுக்கு தலைமை எழுத்தாளராக பணிபுரிந்தார்.

இவர் இயக்கிய முதல் படம் 'தி பிக் ஷார்ட்' ஆகும். இந்த படத்திற்காக, இவர் இரண்டு அகாதமி விருதுகளின் பிரிவில் சிறந்த இயக்குநர் மற்றும் சிறந்த தழுவல் திரைக்கதை (இணை எழுத்தாளர் சார்லஸ் ராண்டால்ஃப் உடன்) மற்றும் இரண்டு பிரித்தானிய அகாடமி திரைப்பட விருதுககளில், சிறந்த இயக்குநர் மற்றும் சிறந்த தழுவல் திரைக்கதை உட்பட பல விருதுகளுக்கு பரிந்துரைக்கப்பட்டார்.

## திரைப்படங்கள்
* ஆண்ட்-மேன்
* கெட் காட்

## மேற்கோள்கள்

## வெளியிணைப்புகள்
* 

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்கத் திரைக்கதை எழுத்தாளர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க ஆண் நகைச்சுவையாளர்கள்
ஜே. ஜே. ஏபிரகாம்சு

**ஜெப்ரி ஜேகப் ஏபிரகாம்சு (ஆங்கிலம்: Jeffrey Jacob Abrams)** (பிறப்பு: சூன் 27, 1966) அமெரிக்க திரைப்படத் தயாரிப்பாளர் மற்றும் இயக்குநர் ஆவார். பல்வேறு ஆக்சன், நாடகம், மற்றும் அறிபுனைத் திரைப்படங்களை இயக்கியுள்ளார்.

## தொலைக்காட்சித் தொடர்கள்
இவர் தயாரித்த தொலைக்காட்சித் தொடர்களில் சில,
* லாஸ்ட்
* பெர்சன் ஆப் இன்ட்ரெஸ்ட்
* ஆல்மோஸ்ட் கியூமன்

## மேற்கோள்கள்

## மேலும் படிக்க
*
*

## வெளியிணைப்புகள்

* 
* 
* 

பகுப்பு:1966 பிறப்புகள்
பகுப்பு:அமெரிக்க தொலைக்காட்சி எழுத்தாளர்கள்
பகுப்பு:வாழும் மக்கள்
மேரேஜ் சுடோரி

***மேரேஜ் சுடோரி (ஆங்கிலம்: Marriage Story)*** 2019 இல் வெளிவந்த ஒரு நாடகத் திரைப்படமாகும். இத்திரைப்படம் நோவா பவும்பேக் ஆல் எழுதி, இயக்கி, தயாரிக்கப்பட்டது. ஸ்கார்லெட் ஜோஹான்சன் மற்றும் ஆடம் டிரைவர் முக்கிய கதாப்பாத்திரங்களிலும், லாரா டெர்ன், ஆலன் ஆல்டா, ரே லியோட்டா, சூலி ஹாகர்டி, மெர்ரிட் வீவர் ஆகியோர் துணை நடிகர் பாத்திரங்களில் நடித்துள்ளனர்.

இத்திரைப்படம் நெற்ஃபிளிக்சு இல் திசம்பர் 6, 2019 இல் வெளியானது.

## மேற்கோள்கள்

## வெளியிணைப்புகள்
* 
* 

பகுப்பு:2019 திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:நெற்ஃபிளிக்சு அசல் திரைப்படங்கள்
பகுப்பு:பாஃப்டா விருதினை வென்ற திரைப்படங்கள்
பகுப்பு:பிரித்தானிய திரைப்படங்கள்
92ஆவது அகாதமி விருதுகள்

**92ஆவது அகாதமி விருதுகள்** (பொதுவாக **ஆசுக்கர்கள்** என்று அழைக்கப்படுகிறது) வழங்கும் விழா கலிபோர்னியா, லாஸ் ஏஞ்சலஸ் நகரில் 2020 பிப்ரவரி 9 ஆம் தேதி டால்பி அரங்கத்தில் நடைபெற்றது. 2019 ஆம் ஆண்டு வெளிவந்த திரைப்படங்களுக்கு, இருபத்தி நான்கு பிரிவுகளில், வழங்கப்படும் இவ்விருதுகளில் சிறந்த திரைப்படமாக பாரசைட்டு திரைப்படம் தேர்வு செய்யப்பட்டது.சிறந்த திரைப்படத்திற்கான அகாதமி விருதினை வென்ற முதல் ஆங்கிலம்-அல்லாத திரைப்படம் இதுவே.

## தேர்வு மற்றும் பரிந்துரை

92ஆவது அகாதமி விருதுகளுக்கான பரிந்துரைகள் சனவரி 13, 2020, அன்று 5:18&nbsp;a.m. PST (13:18 ஒ.அ.நே) மணியளவில் அறிவிக்கப்பட்டது.

வெற்றியாளர்கள் **தடித்த எழுத்துகளில்** பட்டியலின் முதலில் இடப்படுள்ளனர்.
### விருதுகள்

## சிறப்பு அகாதமி விருதுகள்
அக்டோபர் 27, 2019 அன்று நிகழ்ந்த கவர்னர் விருதுகளில் நான்கு சிறப்பு அகாதமி விருதுகள் வழங்கப்பட்டது:

* சிறப்பு அகாதமி விருது: 
** டேவிட் லிஞ்ச்
** வெஸ் ஸ்டூடி
** லினா வர்ட்முல்லர்
* சான் அர்சோல்டு மனிதநேய விருது:
** ஜீனா டேவிசு

## பல்வேறு பரிந்துரைகள் பெற்ற திரைப்படங்கள்
92ஆவது அகாதமி விருதுகளில், 53 திரைப்படங்கள் 124 பரிந்துரைகளைப் பெற்றன.

## மேற்கோள்கள்

## வெளியிணைப்புகள்
* 
* 
* ஆசுக்கர்கள் சேனல் யூடியூப் இல் (அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் ஆல் இயக்கப்படுகிறது)

பகுப்பு:அகாதமி விருதுகள்
டாக்டர் நாகரத்தினம் பொறியியல் கல்லூரி

**டாக்டர் நாகரத்தினம் பொறியியல் கல்லூரி**  2009 ஆம் ஆண்டில்  தொடங்கப்பட்டது. இக்கல்லூரி சென்னை அண்ணா பல்கலைக்கழகத்துடன்   இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE)  யிருந்தும் இக்கல்லூரி அங்கீகாரம் பெற்றது.
## இடம்
நந்தகவுண்டம்பாளையம், மின்னக்கல் அஞ்சல் , மல்லூர் (வழி), ராசிபுரம் வட்டம், நாமக்கல் மாவட்டத்தில் அமைந்துள்ளது
## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்

* அண்ணா பல்கலைக்கழகம், 

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
சுபிக்ஷா

**சுபிக்‌ஷா** ஒரு இந்திய  சங்கிலித் தொடர் சில்லறை விற்பனை கடைகள் ஆகும். இது 1600 விற்பனை நிலையங்களை கொண்டு இயங்கி வந்தது. மளிகை பொருட்கள், பழங்கள், காய்கறிகள், மருந்துகள் மற்றும் தொலைப்பேசிகளும் விற்பனை செய்து வந்தது. இது 1997 இல் செயல்படத் தொடங்கியது, 2009 ஆம் ஆண்டில் நிதி முறைகேடு மற்றும் கடுமையான பண நெருக்கடி காரணமாக மூடப்பட்டது. 

ஆர் சுப்பிரமணியன் என்பவருக்கு சொந்தமான இந்த நிறுவனம் முன்னர் விஸ்வபிரியா நிதி சேவைகள் மற்றும் பத்திரங்கள் லிமிடெட் என்ற பெயரில் அழைக்கப்பட்டது. நிலையான வைப்புத்தொகை மற்றும் கடன் பத்திரங்கள் உள்ளிட்ட பல்வேறு திட்டங்களின் கீழ் ஆர் சுப்பிரமணியன் பொதுமக்களிடமிருந்து பணம் சேகரித்ததாக விசாரணையாளர்கள் தெரிவித்தனர்.  தனது படிப்புக்குப் பிறகு சிட்டி வங்கியில் சேர்ந்தார், ஆனால் 15 நாட்களுக்குள் விலகினார். பின்னர் அவர் ராயல் என்ஃபீல்டில் சேர்ந்தார், ஆனால் தனது சொந்தமாக தொழில் தொடங்கும் முயற்சியல்  இரண்டு ஆண்டுகளுக்குப் பிறகு விலகினார். அவரது முதல் முயற்சி விஸ்வபிரியா என்ற பெயரில் நிதி சேவை மையத்தை நிறுவினார். இந்நிதி நிறுவனத்தின் மூலம் கிடைக்கப்பெற்ற நிதியின் மூலம் சுபிக்ஷா என்ற சங்கித்தொடர் சில்லறை வணிக கடைகளை தொடங்கினார்.

பெப்ரவரி 11, 2009 இல் இந்த நிறுவனம் தனது 1500 கிளைகளை மே 2009 இல் சேவைகளை நிறுத்தப் போவதாக அறிவித்தது.

## சான்றுகள்



பகுப்பு:சென்னையை மையமாகக் கொண்ட நிறுவனங்கள்
பானு சிறீ மகேரா

**பானு சிறீ மகேரா** என்பவர் தமிழ், தெலுங்கு மற்றும் பஞ்சாபி மொழி திரைப்படங்களில் நடித்துள்ள நடிகை ஆவார்.

## திரையுலக வாழ்க்கை

பானு அமிருதசரசு, பஞ்சாப் இடத்தை சேர்ந்தவர். தேராதூன், உத்தராகண்டம் எனுமிடத்தில் பள்ளி படிப்பை முடித்தார். பிறகு மும்பை, மகாராட்டிரம் எனுமிடத்தில் குடிபெயர்ந்தனர். வடிவழகு துறையில் பட்டையபடிப்பினை முடித்தார். தன்னுடைய திரை வாழ்க்கையை விளம்பரங்களில் மாடலாக நடிப்பிலிருந்து தொடங்கினார்.

குணசேகர் எனும் இயக்குனரின் தெலுங்குத் திரைப்படமான *[[வருடு]]* என்பதில் முதலில் நடித்தார். இத்திரைப்படத்தில்  அல்லு அர்ஜுன் மற்றும் ஆர்யா ஆகியோர் நடித்திருந்தனர்.

இத்திரைப்படத்தில் அல்லு அர்ஜுன் திருமணம் செய்து கொள்வார். ஆனால் முகத்தினை மட்டும் பார்த்த நிலையில் ஆர்யா பானுவை கடத்திச்சென்றுவிடுவார். இக்கதையின் மையமாக பானுவின் கதாப்பாத்திரம் அமைந்தது. 

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:1986 பிறப்புகள்
பாண்டிய வேளாளர்

**பாண்டிய வேளாளர்** (*Pandiya Vellalar*) இனமானது தமிழைத் தாய்மொழியாகக் கொண்ட சமூகங்களுள், பாண்டிய நாட்டில் வெள்ளாளர்கள் தங்களை பாண்டிய வேளாளர்கள் என்று அழைத்துக் கொண்டனர்.  சோழநாட்டில் சோழிய வேளாளர் மற்றும் சேரநாட்டில் சேரகுல வேளாளர் போன்று பாண்டிய நாட்டில் பாண்டிய வேளாளர்கள்.  இவர்கள் பிள்ளை பட்டம் கொண்டவர்கள்.

பாண்டிய வேளாளர்களுக்கு மூன்று துணை சாதிகள் உண்டு: கொடிகால் வேளாளர்,காரைக்காட்டு வேளாளர் மற்றும் மலைக்குத்தி வேளாளர் ஆவர்.

## பாண்டிய வெள்ளாளர் கோத்திரங்கள்
பாண்டிய வேளாளர் கோத்திரங்கள்

# சூலூரான் கூட்டம்
# தாசர்கிழவன் கூட்டம்
# படுவலை கூட்டம்
# சங்குப்பிள்ளை கூட்டம்
# பிரம்மன் கூட்டம்
# ஆவுடையார் கூட்டம்
# சித்தூரான் கூட்டம்
# பருத்தியூரார் கூட்டம்
# மைவாடியான் கூட்டம்
# ஆண்டி கூட்டம்
# சோனக்கவுண்டர் கூட்டம்
# முழிச்சான் கூட்டம்
# வரகிணத்தார் கூட்டம்
# மடத்துக் குளத்தார்  கூட்டம் (எ) மூட்டை தூக்கியா கூட்டம்
# மாலையம்மா கூட்டம்
# குப்பைமேட்டார் கூட்டம்
# பவளக்கொடி கூட்டம்
# குளத்தூரர் கூட்டம்
# ஈஸ்வரன் கூட்டம்
# சுங்கக்காரர் கூட்டம்
# ஒணக்கண் தலையாரி கூட்டம்
# தெற்கத்தியான் கூட்டம்
# கீரனூரார் கூட்டம்
# மாரியாத்தா கூட்டம்
# முத்தாலம் கூட்டம்
# கலிபோகத்தார் கூட்டம்
# ஈஸ்வரி கூட்டம்
# செம்பருத்தியான் கூட்டம்

(மேலே உள்ள 28 கூட்டங்களும் கொங்கு மண்டலத்தை அடிப்படையாகக் கொண்ட பாண்டிய வேளாளர்கள் ஆவர்.)

கீழே வரும் கூட்டங்கள் பாண்டிய மண்டலத்தை சார்ந்த பாண்டிய வேளாளர்களின் கூட்டங்கள் ஆகும்.

# மணியக்காரர் கூட்டம்  (குறுநில மன்னர் சங்கு பிள்ளை வகையிறா)
# குடல் கூட்டம் 
# கோழிவளத்தான் கூட்டம்
# பொலம்பி கூட்டம் (திண்டுக்கல் அகரம் முத்தாலம்மனை குலதெய்வமாக கொண்ட பாண்டிய வேளாளர் கூட்டம்)

## மேற்கோள்கள்

பகுப்பு:தமிழரில் சாதிகள்
பகுப்பு:வேளாளர்
கொள்ளைக்காரன் மகன்

***கொள்ளைக்காரன் மகன்*** 1968 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும்.

பெத்தட ஹுலி என்ற தலைப்பில் 1965 ஆம் ஆண்டு வெளியான கன்னடப்படத்தின் தமிழாக்கமே இத்திரைப்படமாகும். ஏ. வி. சேஷகிரி ராவ் இயக்கத்தில் வெளியான இத்திரைப்படத்தில் ராஜ்குமார், கே. எஸ். அஸ்வத், ஜெயந்தி, எம். பி. சங்கர், உதயகுமார் ஆகியோர் நடித்திருந்தனர். டி. ஜி. லிங்கப்பா இசையமைத்த இத்திரைப்படத்தின் கதை, வசனம் பாடல்களை கே. தேவநாராயணன் எழுதியிருந்தார்.

## மேற்கோள்கள்

பகுப்பு:1968 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாடகன்

***பாடகன்*** (*Paadagan*) 1983 ஆம் ஆண்டு தமிழில் வெளிவந்த திரைப்படமாகும். இந்த திரைப்படமானது இந்தி மொழியில் வெளிவந்த சணம் தெரி கசம் (Sanam Teri Kasam) என்ற திரைப்படத்தின் தமிழ் மொழிமாற்றுத் திரைப்படம் ஆகும். *நரேந்திர பேடி* இயக்கத்தில் வெளிவந்த இத்திரைப்படத்தில் கமல்ஹாசன், ரீனா ராய் மற்றும் பலர் நடித்திருந்தனர். சணம் தெரி கசம் இந்தியில் 175 நாட்கள் மேல் ஓடிய வெற்றி திரைப்படமாகும்.

## நடிகர்கள்
* கமல்ஹாசன் 
* ரீனா ராய்

## மேற்கோள்கள்

## வெளி இணைப்புகள்
*

பகுப்பு:கமல்ஹாசன் நடித்துள்ள திரைப்படங்கள்
பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
உதயன் (திரைப்படம்)

***உதயன்*** 2011 இல் வெளிவந்த தமிழ்த் திரைப்படமாகும். இதில் அருள்நிதி, பிரணிதா சுபாஷ் சந்தானம் ஆகியோர் முக்கிய கதாபாத்திரங்களில் நடித்திருக்கின்றனர். 29 ஜூன் 2011 இல் இப்படம் திரையரங்கு வந்தது.

## நடிகர்கள்

*அருள்நிதி
*பிரணிதா சுபாஷ்
*சந்தானம் (நடிகர்)
*ஆஷிஷ் வித்யார்த்தி
*பு. ரவிசங்கர்
*பானு சிறீ மகேரா
*மனோபாலா
*பாண்டு
*சுவாமிநாதன்
*சிங்கமுத்து
* கிருஷ்ணமூர்த்தி
* பவா லட்சுமணன்
*சிறீரஞ்சனி
*வத்சலா ராஜகோபால்
*டெபி துத்தா குத்தாட்டப் பாடல் நடிகை

## ஆதாரங்கள்

பகுப்பு:இந்தியத் தமிழ்த் திரைப்படங்கள்
பகுப்பு:2011 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அருள்நிதி நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
சிறீரஞ்சனி (தமிழ் நடிகை)

**சிறீரஞ்சனி** (பிறப்பு ஜூன் 1, 1971) என்பவர் தமிழ் திரையுலக நடிகை ஆவார். இவர் குணச்சித்திர வேடங்களில் நடித்துள்ளார்.

## திரை வாழ்க்கை
பாலச்சந்தர் இயக்கத்தில் காசலளவு நேசம் என்ற தொலைக்காட்சி தொடரில் அறிமுகம் ஆனார். 2000 இல் அலைபாயுதே என்ற படத்தில் மாதவனின் தங்கையாக நடித்தார். சங்கரின் *'[[அந்நியன் (திரைப்படம்)]]* (2005) திரைப்படத்தில் நடித்தார்.செப்டம்பர் 2013 வரை 54 படங்களில் நடித்துள்ளார்.

## குறிப்பிடத்தக்க படங்கள்

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:சென்னை நடிகைகள்
பகுப்பு:1971 பிறப்புகள்
பிரைசுவாட்டர்ஹவுசுகூப்பர்சு

**பிரைசுவாட்டர்ஹவுசுகூப்பர்சு (ஆங்கிலம்: PricewaterhouseCoopers)** ஒரு பன்னாட்டு வல்லுநர் சேவை வழங்கும் நிறுவனமாகும். இந்நிறுவனம் பல உறுப்பினர் நிறுவனங்களைக் கோண்ட கூட்டாண்மை நிறுவனமாகும். எல்லா உறுப்பினர் நிறுவனங்களும் **பி.டபிள்யு.சி** (**PwC**) கொடியின் கீழ் வருகின்றன. உலகின் மிகப்பெரிய வல்லுநர் நிறுவங்களில் இரண்டாம் இடத்தில் உள்ளது.  டெலாய்ட், எர்ன்ஸ்ட் & யங் மற்றும் கேபீஎம்ஜி.ஆகிய நிறுவனங்களுடன் **பிக் 4** என்று உலகளவில் அறியப்படுகின்றது

## மேற்கோள்கள்

## மேலும் அறிய
* *True and Fair: A History of Price Waterhouse*, Jones, E., 1995, Hamish Hamilton, 
* *An Early History of Coopers & Lybrand*, 1984, Garland Publishing Inc., 
* *Accounting for Success: A History of Price Waterhouse in America 1890–1990 (1992)* 

## வெளியிணைப்புகள்

* 

பகுப்பு:நிறுவனங்கள்
இன்பதாகம்

***இன்பதாகம்*** 1979 ஆம் ஆண்டு தமிழில் வெளிவந்த திரைப்படமாகும். *[[ஐ. வி. சசி]]* இயக்கத்தில் வெளிவந்த இத்திரைப்படத்தில் கமல்ஹாசன், மது, ஷீலா மற்றும் பலர் நடித்திருந்தனர். இந்த திரைப்படமானது மலையாள மொழியில் வெளிவந்த *ஏட்டா (Eeta)* என்ற திரைப்படத்தின் தமிழ் மொழிமாற்றத் திரைப்படம் ஆகும். இப்படத்திற்காக மலையாளத்தில் சிறந்த நடிகர் மற்றும் சிறந்த இயக்குநர்கான பிலிம் பேர் விருதுகளை கமல்ஹாசன் மற்றும் ஐ. வி. சசி வென்றனர்.

## நடிகர்கள்
* கமல்ஹாசன்
* மது
* ஷீலா
* சீமா
* எம். ஜி. சோமன்
* ஜோஸ் பிரகாஷ் 
* சங்கரடி

## மேற்கோள்கள்

## வெளி இணைப்புகள்
*

பகுப்பு:1979 தமிழ்த் திரைப்படங்கள்‎
பகுப்பு:கமல்ஹாசன் நடித்துள்ள திரைப்படங்கள்
பகுப்பு:1978 மலையாளத் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய மலையாளத் திரைப்படங்கள்
டால்பி திரையரங்கம்

**டால்பி திரையரங்கம்** (ஆங்கிலம்: The **Dolby Theatre**) (முன்னர் **கோடாக் திரையரங்கம்**) ஹாலிவுட் மாவட்டம், லாஸ் ஏஞ்சலஸ் இல் உள்ள ஒரு திரையரங்கம் ஆகும். நவம்பர் 9, 2001 அன்று திறக்கப்பட்டதில் இருந்து அகாதமி விருதுகள் ஒவ்வொரு ஆண்டும் இங்கு நடத்தப்படுகின்றது.

## மேற்கோள்கள்

## வெளியிணைப்புகள்

* 

பகுப்பு:அகாதமி விருதுகள்
பகுப்பு:திரையரங்குகள்
பாங் சூன்-ஹோ

**பான் சூன்-கோ (ஆங்கிலம்: Bong Joon-ho)** (, ; பிறப்பு: செப்டம்பர் 14, 1969) ஒரு தென் கொரிய இயக்குநர் மற்றும் திரைக்கதை ஆசிரியர் ஆவார். *[[மெமரீஸ் ஆப் மர்டரர் (திரைப்படம்)|மெமரீசு ஆப் மர்டரர்]]* (2003) திரைப்படத்திற்காக உலகப் புகழ் பெற்றார். இவர் இயக்கி, எழுதி, தயாரித்த *[[பாரசைட்டு (2019 திரைப்படம்)|பாரசைட்டு]]* திரைப்படத்திற்காக 4 அகாதமி விருதுகளை வென்றார்.

## மேற்கோள்கள்

## வெளியிணைப்புகள்

*Bong Joon-ho on கொரியன் திரைப்பட தரவுதளம் 
*

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட இயக்குநர்கள்
பகுப்பு:சிறந்த அசல் திரைக்கதைக்கான அகாடெமி விருதை வென்றவர்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
டாட் பிலிப்சு

**டாட் பிலிப்சு** () (பிறப்பு: 20 திசம்பர் 1970) என்பவர் அமெரிக்க நாட்டு திரைப்பட திரைப்பட இயக்குநர், திரைக்கதை ஆசிரியர் மற்றும் திரைப்படத் தயாரிப்பாளர் ஆவார். இவர் 1993 இல் திரைப்பட இயக்குநராக தனது திரைப்படத்துறை வாழ்க்கையைத் தொடங்கினார்.

இவர் 2019 ஆம் ஆண்டில், இதே பெயரில் டிசி காமிக்ஸ் கதாபாத்திரத்தை அடிப்படையாகக் கொண்ட ஜோக்கர் என்ற உளவியல் திரில்லர் திரைப்படத்தை இவர் இணைந்து எழுதி இயக்கினார், இது 76 வது வெனிஸ் சர்வதேச திரைப்பட விழாவில் திரையிடப்பட்டது, அங்கு இந்த படம் சிறந்த பரிசான கோல்டன் லயன் விருதை பெற்றது. அத்துடன் ஜோக்கர் திரைப்படத்தில் இவருடன் இணை எழுத்தாளராக பணியாற்றிய ஸ்காட் சில்வருடன் இணைந்து சிறந்த படம், சிறந்த இயக்குநர் மற்றும் சிறந்த தழுவல் திரைக்கதை ஆகியவற்றிற்காக மூன்று அகாதமி விருதுகள் பரிந்துரைகளைப் பெற்றார்.

## திரைப்படங்கள்

## மேற்கோள்கள்

## வெளியிணைப்புகள்
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
மேரி லூ மெக்டொனால்ட்

**மேரி லூயிஸ் மெக்டொனால்ட்** (பிறப்பு 1 மே 1969) என்பவர் ஐரிய அரசியல்வாதி ஆவார், இவர் பிப்ரவரி 2018 முதல்  சின் பெயின் கட்சியின் தலைவராக செயல்பட்டு வருகிறார். இவர் 2011 பொதுத் தேர்தலில் இருந்து டப்ளின் மத்திய தொகுதியின் நாடாளுமன்ற மக்களவை உறுப்பினராக (டீச்ச்டா டெலா/டீ.டி) பணியாற்றி வருகிறார். தலைவராகும் முன்னர் 2009 முதல் 2018 வரை சின் பெயின் கட்சியின் துணைத் தலைவராகவும், 2004 முதல் 2009 வரை டப்ளின் தொகுதிக்கான ஐரோப்பிய நாடாளுமன்ற உறுப்பினராகவும் (எம்இபி) பணியாற்றினார்.

10 பிப்ரவரி 2018 அன்று, டப்ளினில் நடந்த ஒரு சிறப்பு கட்சி மாநாட்டிற்குப் பிறகு மெக்டொனால்ட் நீண்டகால கட்சித் தலைவர் ஜெர்ரி ஆடம்ஸை வென்று தலைவரானார்.

## மேற்கோள்கள்

பகுப்பு:வாழும் மக்கள்
பகுப்பு:1969 பிறப்புகள்
து. அ. கோபிநாத ராவ்

**து. அ. கோபிநாத ராவ்** (பிறப்பு - 1872) துறையூரில் ஸ்ரீரஜ்க்ஷேத்திரத்தில் வந்து வசித்த மகாராஷ்டிர மாத்துவ பிராமணரது குடும்பத்தில் பிறந்தார். திருச்சிராப்பள்ளியுள்ள ஆங்கில கல்லூரியில் இளங்கலைப் படித்து 1899 ஆம் ஆண்டு வேதியிலில் முதுகலைப் பெற்றார். இவர் "சோழவமிச சரித்திரச் சுருக்கம்" என்னும் நூலை எழுதினார்.

## மேற்கோள்கள்

பகுப்பு:தமிழ் எழுத்தாளர்கள்
அலெக்சாண்டர் டெசுபிளாத்

**அலெக்சாண்டர் மிகேல் ஜெரார்டு டெசுபிளாத் ** (; பிறப்பு 23 ஆகத்து 1961) ஒரு பிரெஞ்சு திரைப்பட இசையமைப்பாளர் ஆவார். இரண்டு அகாதமி விருதுகளை வென்றுள்ளார். இது அல்லாமல் ஒன்பது அகாதமி விருதுகளுக்கு பரிந்துரை செய்யப்பட்டுள்ளார். மேலும் எட்டு சீசர் விருதுகளுக்கும் (மூன்று வெற்றி). பத்து பாப்தா விருதுகளுக்கும் (மூன்று வெற்றி), பதினொன்று கோல்டன் குளோப் விருதுகளுக்கும் (இரண்டு வெற்றி), மற்றும் ஆறு கிராமி விருதுக்ளுக்கும் பரிந்துரை செய்யப்பட்டுள்ளார்.

பல்வேறு பெரிய ஹாலிவுட் திரைப்படங்களுக்கு இசையமைத்துள்ளார். அவற்றில் சில, *[[த குயீன் (திரைப்படம்)|த குயீன்]]*, *[[தி கியூரியஸ் கேஸ் ஆப் பெஞ்சமின் பட்டன் (திரைப்படம்)|தி கியூரியஸ் கேஸ் ஆப் பெஞ்சமின் பட்டன்]]*, *[[தி ட்விலைட் சாகா: நியூ மூன்]]*, *[[ஆரி பாட்டர் அண்டு த டெத்லி அலோவ்சு - பாகம் 1 (திரைப்படம்)|ஆரி பாட்டர் அண்டு த டெத்லி அலோவ்சு - பாகம் 1]]* *[[ஆரி பாட்டர் அண்டு த டெத்லி அலோவ்சு - பாகம் 2 (திரைப்படம்)|& பாகம் 2]]*, *[[தி கிங்ஸ் ஸ்பீச் (திரைப்படம்)|தி கிங்ஸ் ஸ்பீச்]]*, *[[ஆர்கோ (2012 திரைப்படம்)|ஆர்கோ]]*, *[[காட்சில்லா]]*, *[[அன்புரோக்கன்]]*, மற்றும் *[[லிட்டில் வுமன் (2019 திரைப்படம்)|லிட்டில் வுமன்]]*.
## மேற்கோள்கள்

## வெளியிணைப்புகள்

* Alexandre Desplat, official website 
* 

பகுப்பு:1961 பிறப்புகள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
பகுப்பு:கிராமி விருது வென்றவர்கள்
பகுப்பு:வாழும் மக்கள்
இலஞ்சிவேள்

**இலஞ்சிவேள்** (Ilanji Vel) இவர்  யது இராச்சியத்தின் பண்டைய வேளிர்களில்  ஒருவர் ஆவார்.  இவர் குற்றாலம் அருகே இலஞ்சி என்ற பிரதேசத்தை ஆட்சி செய்தார். இவர் பண்டைய பாண்டியர்களின் குலத்தைச் சேர்ந்தவராவார் . 2003 ஆம் ஆண்டில், இலஞ்சி வேள் மற்றும் அவரது வம்சாவளியைப் பற்றிய உண்மைகளை வெளிப்படுத்தும் ஒரு குகை வேலைப்பாடு கண்டுபிடிக்கப்பட்டுள்ளது. கல்வெட்டு இலஞ்சி மன்னர் பெரிய பரவனின் மகன் என்று கூறுகிறது. இந்த பரவர்கள் இன்று 1530 களில் கிறித்துவ மதத்திற்கு மாற்றப்பட்டு கடலோரப் பகுதியில் வாழ்கின்றனர். எனவே இந்த கல்வெட்டு பாண்டியன் பரம்பரை பரதவர்களிடமிருந்து வந்திருக்க வேண்டும் என்று தெளிவான சித்திரத்தைத் தருகிறது . கல்வெட்டு, "இலஞ்சி வேள், மா பரவன் மாகன் நல் மழுக்காய் கொடுப்பிதவன்", ("ஒரு பெரிய பரவர் தலைவரின் மகன் இலஞ்சி வேள் இந்த புனிதமான குகை வாசஸ்தலத்தை வழங்கியுள்ளார்" என்று கூறுகிறது. )  

## குறிப்புகள்

பகுப்பு:தமிழ் அரச வம்சங்கள்
பகுப்பு:தமிழ் வரலாறு
புவனேசுவரி (நடிகை)

**புவனேஸ்வரி** ஒரு இந்திய மாடல், திரைப்பட மற்றும் தொலைக்காட்சி நடிகை ஆவார். அவர் தென்னிந்திய சினிமா மற்றும் தொலைக்காட்சியில் பணியாற்றியதற்காக அறியப்படுகிறார். பல நாடக தொடரில் எதிர்நாயகி வேடங்களுக்கு விமர்சன ரீதியான பாராட்டுகளைப் பெற்றார். 2003 ஆம் ஆண்டு தமிழ்த் திரைப்படமான *[[பாய்ஸ் (திரைப்படம்)|பாய்ஸ்]]* திரைப்படத்தில் ராணி என்ற கதாபத்திரத்தில் சிறப்புத் தோற்றத்தில் நடித்தார். இப்படம் மூலம் தமிழ், தெலுங்கு, கன்னடம், மலையாளம், ஹிந்தி என ரசிகர்களுக்கு அறிமுகமானார். முக்கிய கதாபாத்திரத்தில் *குர்குரே* நடித்த முதல் திரைப்படமாகும்.

தற்போது புவனேஸ்வரி ஆன்மீக பாதையில் பயணித்து மக்களுக்கு சேவை செய்யும் நோக்கத்துடன்  தினமும் அன்னதானம் செய்து வருகிறார். தேவர் பேரவையில் மாநில மகளிர் அணி செயலாளர் ஆக இருக்கிறார். 

## திரைப்பட வரலாறு

## தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:இந்தித் தொலைக்காட்சி நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
ஆற்காடு தனகோடி முதலியார்

**இராவ் பகதூர் தனகோடி முதலியார்** அல்லது **ஆற்காடு தனகோடி முதலியார்** (*Arcot Dhanakoti Mudaliar*; பிறப்பு: 1852) 19 ஆம் நூற்றாண்டின் பிற்பகுதியில் சென்னை மாகாணத்தில் இருந்த ஒரு ஜமீந்தாரும், அறப்பணி செய்தவரும், தொழிலதிபரும் ஆவார்.  

## வாழ்க்கைக் குறிப்பு
இவர் 1852 ஆம் ஆண்டில் ஒரு செல்வந்தக் குடும்பத்தில் பிறந்தார். உள்ளூரில் ஆதிக்கம் செலுத்தும் மற்றும் மிகப்பெரிய நில உரிமையாளர்களான வன்னியர் குலத்தைச் சேர்ந்தவர். இவர் இராணுவ மற்றும் இரயில்வே ஒப்பந்தத்தில் ஈடுபட்டார். இது சென்னை சென்னை நகரத்தில் ஒரு ஒப்பந்த பேரரசராக இவரை வளர்த்தது. 1885 இல் பெருநகர சென்னை மாநகராட்சி உறுப்பினராகவும் இருந்தார். இவரது மருமகன் ஏ. தங்கவேலு நாயக்கரும் ஒரு ஒப்பந்தக்காரராக இருந்தார்.

## அறப்பணி
இவர் தனது சொத்துக்களை பல நூலகங்களுக்கும், கல்வி நிறுவனங்களுக்கு வழங்கினார். புத்தகங்களை வாங்குவதற்காக இவர் இந்தியாவின் விக்டோரியா நினைவிடத்திற்கு நன்கொடை அளித்துள்ளார். அவை கன்னிமாரா பொது நூலகத்தில் வைக்கப்பட்டுள்ளன. மேலும் பிற காரணங்களுக்காகவும் பல பங்களிப்புகளைச் செய்துள்ளார்.   

## மற்ற நடவடிக்கைகள்
முதலியார் ஞான சமாஜ அமைப்பின் உறுப்பினராக இருந்தார். இது ஒரு கருநாடக இசை சபையாகும். இது சென்னையில் உள்ள மற்ற சபைகளின் தாயாகவும் கருதப்படுகிறது. இவர் சர் பிட்டி தியாகராய செட்டியாருடன் சேர்ந்தார். விக்டோரியா தொழில்நுட்ப நிறுவனத்தின் முதல் நிர்வாகிகளில் ஒருவராகவும் இருந்தார். 

## மேலும் காண்க
* பி. டி. லீ. செங்கல்வராய நாயக்கர் 

## மேற்கோள்கள்

பகுப்பு:சென்னையின் வரலாறு
பகுப்பு:இந்தியப் புரவலர்கள்
பகுப்பு:1852 பிறப்புகள்
பகுப்பு:இறந்த ஆண்டு குறிப்பிடப்படவில்லை
கிறிஸ்டோப் சாமுவேல் ஜான்

**கிறிஸ்டோப் சாமுவேல் ஜான்** சுவிசேஷப் பணிகளுக்காக இந்தியாவிற்கு வந்து 42 ஆண்டுகள் தரங்கம்பாடியிலேயே வாழ்ந்து மறைந்த ஜெர்மன் பாதிரி. புராட்டஸ்டெண்ட் மிஷினரிகளின் தொட்டில் என்றழைக்கப்படும் தரங்கம்பாடிக்கு தமிழின் வரலாற்றில் தனித்த இடம் உண்டு. சீகன் பால்க் பாதிரி பல்வேறு எதிர்ப்புகளுக்கும் போராட்டங்களுக்கும் இடையே இந்திய மொழிகளில் முதன் முறையாக விவிலியத்தை தமிழில் மொழிபெயர்த்து அச்சிட்டார். அவரைப் போலவே ஜெர்மனியில் பிறந்து டேனிஷ் மிஷினரிக்காக தரங்கம்பாடிக்கு வந்து சேர்ந்தவர் ஜான்.

கல்விப்பணி, இறைப்பணி தவிர்த்து இனப்பண்பாட்டியல், மொழியியல், விலங்கியல், வரலாற்றுத்துறைகளில் ஆய்வுகளை முடுக்கினார் ஜான். தென்னிந்தியா முழுக்கப் பயணித்து திரட்டிய அறிவை உடனுக்குடன் சமகாலத்தைய ஆய்வாளர்களான ஜார்ஜ் ஃபாஸ்டர், மார்கஸ் ஃப்ளோஜ், வில்லியம் ரோஸ்பர்க் போன்றோருடன் பகிர்ந்துகொண்டார். ஜான் வரைந்த ஓவியங்களும், ஆய்வுக்குறிப்புகளும் மார்கஸ் எழுதிய மீன்களின் வரலாற்று நூலுக்கு அடிப்படையாக அமைந்தன. ஜான் நுரையீரல் தொற்று நோயால் பாதிக்கப்பட்டார். கண் பார்வையையும் படிப்படியாக இழந்து வந்தார். நோயின் சுமை அவரது ஆய்வுப் பணிகளை தடை செய்யவில்லை. 66 வது வயதில் பக்கவாதம் தாக்கி மறைந்த ஜான் பாதிரி தரங்கம்பாடியில் நல்லடக்கம் செய்யப்பட்டார்.

அறிவியல் துறைக்கு ஜான் பாதிரி ஆற்றிய சேவைக்கு மரியாதையாக ஜெர்மானிய ஆய்வறிஞர்கள் சொஸைட்டி அவருக்கு முனைவர் பட்டம் வழங்கியது. ஆய்வாளர் மார்கஸ் ஒரு மீன் இனத்திற்கு ஜானியஸ் எனும் பெயர் சூட்டினார். இந்தியாவின் முதல் பாம்பு மனிதர் எனும் புகழைப் பெற்ற நீர் நில ஊர்வன விலங்குகள் ஆய்வுத்துறையின் முன்னோடி பேட்ரிக் ரஸ்ஸல் மண்ணுள்ளிப் பாம்புகளுக்கு எரிக்ஸ் ஜான்னி என பெயர் சூட்டி கெளரவித்தார்.

## மேற்கோள்கள்

பகுப்பு:1747 பிறப்புகள்
பகுப்பு:1813 இறப்புகள்
இன்சுசினாக்

[thumb|எருதின் பின்னங்கால்களை உடலின் கீழ்பாகமாகவும் மனித உடலை மேல்பக்கமாகவும் கொண்ட எருது மனிதன்  ஒருபனை வகை  மரத்தினை பாதுகாப்பது போன்ற கற்களால் ஆனா அலங்கார வேலைப்பாடுடைய இந்த அமைப்பு, [சூசா|சூசாவில்]]
**இன்சுசினாக்** (*Inshushinak*) என்பவர் ஈலாமியர்களின் முக்கிய கடவுள்களில் ஒருவராகவும், சூசாவின் காவல் தெய்வமாகவும் இருந்தார்.

சோகா ஜான்பில் உள்ள ஜிகுராட் அவருக்கு அர்ப்பணிக்கப்பட்டுள்ளது

## மேற்கோள்கள்

*      
*  
* 

பகுப்பு:ஈரான்
மணவூர்

**மணவூர்** (Manavur) என்பது சென்னையிலிருந்து 54 கிலோமீட்டர் தொலைவில் மத்திய-அரக்கோணம் இரயில் பாதையில் அமைந்துள்ள ஒரு வரலாற்றுக் கிராமமாகும். இந்தக் கிராமம் 7 ஆம் நூற்றாண்டின் முற்பகுதியைச் சேர்ந்தது. பழைமையான தொண்டை மண்டலத்தை 24 பிரிவுகளாகப் பிரித்து குரும்பர்கள் என்பவர்கள் ஆட்சி செய்தனர் என்பதை வரலாற்று உண்மைகள் வெளிப்படுத்துகின்றன. அவற்றில் மணவூர் 4 வது பிரிவாகும்.

1200 ஆண்டுகள் பழமையான திருநந்தீசுவரர், கர்கடகேசுவரர், கந்தசாமி மற்றும் விநாயகர்  போன்ற இந்துக்கடவுள்களின் கோயில்கள் இந்த சிறிய கிராமத்தில் அமைந்துள்ளன. இந்தக் கோயில்களின் கருவறைகளில் காணப்படும் பல கல்வெட்டுகளும், சிற்பங்களும் மற்றும் கட்டடக்கலை வடிவமைப்பும் வழக்கமான சோழர் கால கட்டுமானத்தை சித்தரிக்கின்றன.

## சிறீ ஆனந்தவள்ளி சமேதா திருநந்தீசுவரர் கோயில்
இந்த கோவில் திருநந்தீசுவரரை மூலவராகக் கொண்டுள்ளது. இதன் வடக்குப் பகுதியில், ஆனந்தவள்ளி தாயார் கோயில் உள்ளது. வெளிப்புற பிரகாரத்தில் பிள்ளையார், முருகன் மற்றும் பைரவர் ஆகிய தெய்வங்கள்  சேத்திரபாலகராக அமர்ந்துள்ள்னர். கருவறையைச் சுற்றி தட்சிணாமூர்த்தி (சிவ வடிவம்), இலிங்கோத்பவர், பிரம்மா மற்றும் துர்க்கை சிலைகள் நிறுவப்பட்டுள்ளன.

திருவாலங்காட்டில் சிவன் தனது நடனத்திற்குப் பின்னர் திருமணக் கோலத்தில் அகத்தியருக்கு தனது துணைவியார் ஆனந்தவள்ளியுடன் தரிசனம் அளித்ததாகக் கூறப்படுகிறது. எனவே இந்தக் கிராமம் மணவூர் என்று அறியப்பட்டது. நந்தி பகவான் மற்றும் முனிவர் அகத்தியர் ஆகியோர் இங்கு வழிபட்டு வந்துள்ளனர். கூவம் மற்றும் தக்கோலம் கோயில்களில் காணப்படும் கல்வெட்டுகள் இந்த கோயிலின் மகிமையைப் பற்றி பேசுகின்றன. மணவூரில் உள்ள கோயில்கள் ஆகம சாத்திரங்களில் குறிப்பிடப்பட்டுள்ளபடி சரியான சீரமைப்புடன் கட்டப்பட்டுள்ளன.

### கோயிலின் தற்போதைய நிலை

திருநந்தீசுவரர் கோயில் பாழடைந்த நிலையில் இருந்தது. தற்போது அது புதுப்பிக்கப்பட்டுள்ளது. அசல் மகிமையை மீட்டெடுப்பதற்கும் வீழ்ச்சியடைந்த கம்பீரத்தை நிலைநிறுத்துவதற்கும் ஒரு முயற்சியாக உள்ளூர் கிராமவாசிகள் ஊதியமின்றி உழைத்து இந்த வரலாற்று கோயிலின் ஒரு பகுதியை மீட்டெடுத்தனர். இருப்பினும், குறிப்பிட்ட நிபுணத்துவம் தேவைப்படும் பிற பணிகள் உள்ளன.

பகுப்பு:சென்னையின் வரலாறு
அமெரிக்க ஒளிபரப்பு நிறுவனம்

**அமெரிக்க ஒளிபரப்பு நிறுவனம்** (American Broadcasting Company) ஒரு அமெரிக்க நாட்டு பன்னாட்டு வணிக ஒளிபரப்பு தொலைக்காட்சி நெட்வொர்க் ஆகும். இது வால்ட் டிஸ்னி தொலைக்காட்சியின் முதன்மை நிறுவனமும் வால்ட் டிஸ்னி நிறுவனத்தின் டிஸ்னி மகிழ்கலை உள்ளடக்கத்தின் ஒரு பிரிவு ஆகும்.

இந்த நெட்வொர்க் தலைமையகம் கலிபோர்னியாவின் பர்பாங்கில், ரிவர்சைடு டிரைவில், வால்ட் டிஸ்னி ஸ்டுடியோவிலிருந்து நேரடியாக தெரு முழுவதும் மற்றும் ராய் ஈ. டிஸ்னி அனிமேஷன் கட்டிடத்தை ஒட்டியுள்ளது. நெட்வொர்க்கின் இரண்டாம் நிலை அலுவலகங்கள் மற்றும் அதன் செய்தி பிரிவின் தலைமையகம் நியூயார்க் நகரில், மன்ஹாட்டனின் மேல் மேற்கு பக்கத்தில் 77 மேற்கு 66 வது தெருவில் உள்ள அதன் ஒளிபரப்பு மையத்தில் உள்ளது.

## மேற்கோள்கள்

## வெளி இணைப்புகள்
* 

பகுப்பு:அமெரிக்க தொலைக்காட்சி வலைப்பின்னல்கள்
பகுப்பு:த வால்ட் டிஸ்னி நிறுவனத்தின் பிரிவுகள்